पाएं अपने शहर की ताज़ा ख़बरें और फ्री ई-पेपरडाउनलोड करें
दीपका काॅलोनी स्थित गीता मेडिकल स्टोर्स का निरीक्षण करने शनिवार को नायब तहसीलदार शशि भूषण सोनी पहुंचे। यहां होम डिलीवरी की व्यवस्था नहीं करने और भीड़ बढ़ाने, पंजी के उचित संधारण नहीं करने पर 2 हजार जुर्माना लगाया। वहीं उन्होंने कोविड प्रोटोकाल का पालन नहीं करने वाले गीता सुपर मार्ट को 7 दिन तो अंबिका मेडिकल को एक दिन के लिए सील कर दिया। नायब तहसीलदार सोनी, थाना प्रभारी हरिश्चंद्र तांडेकर ने कटघोरा रोड स्थित गीता सुपर मार्ट में मकान दुकान एक साथ है, जहां दुकानदार के घर की एक महिला के संक्रमित होने पर प्रशासन ने दुकान को 7 दिन के लिए सील कर दिया। यहां गीता सुपर मार्ट की नेहा अग्रवाल को होम क्वारेंटाइन किया गया।
साथ ही समझाइश दी कि नियमों का पालन करें, अन्यथा सख्त कार्रवाई की जाएगी। वहीं टीम ने बजरंग चौक दीपका स्थित अम्बिका मेडिकल स्टोर्स पर 2500 रुपए का जुर्माना लगाते हुए एक दिन के लिए सील कर दिया है। मेडिकल स्टोर्स के संचालक को कहा कि वे होम डिलीवरी की व्यवस्था सुनिश्चित करें। कटघोरा रोड स्थित बालाजी में भी होम डिलीवरी की व्यवस्था न कर लोगों को बुलाकर सामग्री देने पर 2000 रुपए जुर्माना लगाया और संचालक अशोक अग्रवाल को होम डिलीवरी करने को कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn